
COMITETUL EXECUTIV
AL BĂNCII NAȚIONALE A MOLDOVEI
 
HOTĂRÂREA nr. ____
din  ___ _________  2026

Pentru aprobarea Instrucțiunii privind formatele și formularele uniforme pentru notificările de constatare a imposibilității recunoașterii contractuale a competențelor de reducere a valorii contabile și de conversie


În temeiul art.210-212 din proiectul de modificare a Legii nr.232/2016 privind redresarea și rezoluția instituțiilor de credit și a firmelor de investiții (Monitorul Oficial al Republicii Moldova, 2016, nr.343-346, art.707) (supus consultării publice link), Comitetul executiv al Băncii Naționale a Moldovei

HOTĂRĂŞTE:

Prezenta instrucțiune transpune Regulamentul de punere în aplicare (UE) 2021/1751 al Comisiei din 1 octombrie 2021 de stabilire a standardelor tehnice de punere în aplicare a Directivei 2014/59/UE a Parlamentului European și a Consiliului în ceea ce privește formatele și modelele uniforme pentru notificările de constatare a imposibilității recunoașterii contractuale a competențelor de reducere a valorii contabile și de conversie (CELEX: 32021R1751).

1. Se aprobă Instrucțiunea privind formatele și formularele uniforme pentru notificările de constatare a imposibilității recunoașterii contractuale a competențelor de reducere a valorii contabile și de conversie (se anexează).
2. La data intrării în vigoare a prezentei hotărâri, instituțiile de credit și entitățile menționate la art. 1 alin. (1) lit. b), c) sau d) din Legea nr.232/2016 privind redresarea și rezoluția instituțiilor de credit și a firmelor de investiții vor dispune de proceduri interne corespunzătoare pentru implementarea efectivă a prevederilor menționate la pct. 1.
3. Primele raportări, conform prevederilor instrucțiunii indicate la pct.1 din prezenta hotărâre, se prezintă în termen de 10 zile lucrătoare de la finalizarea primului trimestru și, respectiv, a primului semestru, al anului 2029.
4. Prezenta hotărâre intră în vigoare începând cu 1 ianuarie 2029.

 









Aprobată
prin Hotărârea Comitetului executiv
al Băncii Naționale a Moldovei
nr.    din zz.ll.aaaa
 
INSTRUCȚIUNE
privind formatele și formularele uniforme pentru notificările de constatare a imposibilității recunoașterii contractuale a competențelor de reducere a valorii contabile și de conversie
 
Prezenta instrucțiune transpune Regulamentul de punere în aplicare (UE) 2021/1751 al Comisiei din 1 octombrie 2021 de stabilire a standardelor tehnice de punere în aplicare a Directivei 2014/59/UE a Parlamentului European și a Consiliului în ceea ce privește formatele și modelele uniforme pentru notificările de constatare a imposibilității recunoașterii contractuale a competențelor de reducere a valorii contabile și de conversie (CELEX: 32021R1751). 

Capitolul I
Dispoziții generale
1. Instrucțiunea privind formatele și formularele uniforme pentru notificările de constatare a imposibilității recunoașterii contractuale a competențelor de reducere a valorii contabile și de conversie (în continuare - Instrucțiune) stabilește referințe juridice și instrucțiuni de completare a formularelor, structura și formatul notificării pe care instituțiile de credit și entitățile menționate la art.1 alin.(1) lit. b), c) și d) din Legea nr.232/2016 privind redresarea și rezoluția instituțiilor de credit și a firmelor de investiții (în continuare – Legea nr. 232/2016) le urmează în scopul raportării către Banca Națională a Moldovei, în calitate de autoritate de rezoluție, a situațiilor în care nu pot include o clauză contractuală prin care contrapartea la un acord sau instrument creează o datorie de recunoaștere că datoria respectivă poate face obiectul competențelor de reducere a valorii contabile și de conversie.
2. Termenii și expresiile utilizate în prezenta Instrucțiune au semnificația prevăzută în Legea nr. 232/2016.
 
Capitolul II 
Informațiile care trebuie furnizate într-o notificare
de constatare a imposibilității recunoașterii
3. În scopul efectuării unei notificări în conformitate cu art. 2111 alin. (1) din Legea nr.232/2016, instituția de credit sau entitatea menționată la art. 1 alin. (1) lit. b), c) sau d) (în continuare – entitate) din aceeași lege transmite autorității de rezoluție informațiile specificate în formularele prevăzute în Anexa nr. 1, completate în conformitate cu instrucțiunile prevăzute în Anexa nr. 2.

4. Instituțiile de credit și entitățile transmit informațiile menționate la pct. 3 în conformitate cu Instrucțiunea privind modul de prezentare a rapoartelor în formă electronică la Banca Națională a Moldovei, aprobată prin Hotărârea Comitetului executiv al Băncii Naționale a Moldovei nr. 245/2019.

5. Atunci când transmit informațiile specificate la pct. 3, instituțiile de credit și entitățile vor respecta definițiile punctelor de date incluse în modelul unic privind punctele de date menționat în Anexa nr. 3 și normele de validare menționate în Anexa nr. 4.




Anexa nr. 1

	N 00.01 - Identificarea notificării

	
	Coloane

	
	Identificare

	
	0010

	Rânduri
	Codul de identificare a notificării
	0010
	

	
	Data notificării
	0020
	

	
	Tipul de notificare
	0030
	

	
	Data de referință pentru formularele N01.01 și N01.02
	0040
	

	
	Data de referință pentru formularul N02.00
	0050
	

	
	Moneda aplicabilă
	0060
	

	
	Denumirea instituției de credit sau a entității
	0070
	

	
	Cod
	0080
	

	
	Tipul de cod
	0090
	

	
	Persoana de contact
	0100
	

	
	E-mail
	0110
	

	
	Telefon
	0120
	



	N 01.01 – Imposibilitatea recunoașterii contractuale a recapitalizării interne pe contracte/instrumente

	Tipul notificării
		




	Codul de identificare a datoriei
	Modificarea substanțială?
	Data scadenței finale
	Reînnoibil?
	Frecvența reînnoirii
	CONTRACT/INSTRUMENT
	IMPOSIBILITATE
	CONTRAPARTE

	
	
	
	
	
	Descriere
	Tipul datoriei
	Legislația aplicabilă
	Rangul în caz de insolvabilitate în temeiul legislației altui stat
	Rangul în caz de insolvabilitate în Republica Moldova
	Valoarea nominală în moneda originală principală
	Moneda originală principală
	Valoarea nominală în moneda națională
	Condiții
	Categorie
	Motive pentru îndeplinirea condițiilor
	Aviz juridic?
	Denumire
	Cod
	Tipul de cod
	Codul național

	0010
	0020
	0030
	0040
	0050
	0060
	0070
	0080
	0090
	0100
	0110
	0120
	0130
	0140
	0150
	0160
	0170
	0180
	0190
	0200
	0210

	
	
	
	
	
	
	
	
	
	
	
	
	
	
	
	
	
	
	
	
	

	N 01.02 – Imposibilitatea recunoașterii contractuale a recapitalizării interne pe categorii

	Categorie
	Valoarea totală a datoriilor în moneda națională din categoria în cauză
	Motive pentru respectarea categoriilor/condițiilor
	Rangul în caz de insolvabilitate
	Numărul de datorii subiacente

	0010
	0020
	0030
	0040
	0050

	
	
	
	
	




	N 02.00 – Categoriile de datorii în caz de insolvabilitate

	Rangul în caz de insolvabilitate
	Valoarea restantă a tuturor datoriilor cu rangul specificat
	
	Valoarea nominală a tuturor datoriilor notificate în prezent autorității de rezoluție

	
	
	
Din care: datorii reglementate de legislația altui stat
	
	
Din care: excluse de
la recapitalizarea internă
	

	
	
	
	Din care: neincluzând recunoașterea contractuală
	Din care: notificate în prezent autorității de rezoluție
	
	

	0010
	0020
	0030
	0040
	0050
	0060
	0070

	
	
	
	
	
	
	



Anexa nr. 2

Instrucțiuni privind notificarea de constatare a imposibilității recunoașterii 
contractuale a competențelor de reducere a valorii contabile și de conversie

Secțiunea 1
Instrucțiuni generale
1. Prezenta anexă conține instrucțiuni privind notificarea de către o instituție de credit sau de către o entitate a faptului că a constatat imposibilitatea recunoașterii contractuale a competențelor de reducere a valorii contabile și de conversie.

2. Fiecare notificare se poate referi la mai multe contracte/instrumente și/sau la mai multe categorii de datorii (după caz) care îndeplinesc condițiile privind imposibilitatea recunoașterii contractuale a recapitalizării interne, astfel cum este prevăzut la art. 2111 alin. (1) din Legea nr. 232/2016.

3. O instituție de credit sau o entitate poate furniza documente justificative suplimentare, inclusiv un aviz juridic sau o copie a contractului, în cazul în care acest lucru este considerat adecvat. Autoritatea de rezoluție decide modul în care trebuie furnizate aceste documente justificative suplimentare.

4. În cazul în care un câmp de informații prevăzut în prezenta anexă nu se aplică unui anumit tip de contract, iar instituția de credit sau entitatea demonstrează acest lucru autorității de rezoluție, instituția de credit sau entitatea în cauză nu furnizează informațiile enumerate în câmpul respectiv.

5. Informațiile din notificare sunt furnizate prin completarea următoarelor formulare prevăzute în Anexa nr.1:
a) „Identificarea notificării” (N00.01) se utilizează pentru a furniza informații privind identificarea notificării în sine și a instituției de credit sau a entității care transmite notificarea autorității de rezoluție;
 b) „Imposibilitatea recunoașterii contractuale a recapitalizării interne pe contracte/instrumente” (N01.01) se utilizează pentru a furniza informații privind datoriile care îndeplinesc condițiile privind imposibilitatea recunoașterii contractuale a recapitalizării interne, astfel cum este prevăzut la art. 2111 alin. (1) din Legea nr. 232/2016; 
c) „Imposibilitatea recunoașterii contractuale a recapitalizării interne pe categorii” (N01.02) se utilizează pentru a furniza informații cu privire la categoriile de datorii care îndeplinesc condițiile privind imposibilitatea recunoașterii contractuale a recapitalizării interne, în cazul în care autoritatea de rezoluție consideră că este necesar să precizeze categoriile de datorii, astfel cum este prevăzut la art. 212 alin. (2) din Legea nr. 232/2016;
 d) „Categoriile de datorii în caz de insolvabilitate” (N02.00) se utilizează pentru a furniza informații cu privire la rangul datoriilor în conformitate cu Legea insolvabilității nr. 149/2012 (în continuare Legea nr.149/2012), în sensul art. 2111 alin. (6) din Legea nr. 232/2016.

6. Notificarea se transmite de către instituții de credit și entități pe bază individuală.




Secțiunea a 2-a 
Instrucțiuni specifice formularelor
7. Instrucțiuni de completare pentru fiecare rând din formularul N00.01 „Identificarea notificării”:
	Rânduri
	Instrucțiuni

	0010
	Codul de identificare a notificării
Fiecare notificare trebuie să aibă un cod unic de identificare furnizat de instituția de credit sau entitatea care transmite notificarea. Codul de identificare a notificării corespunde fiecărei notificări [transmiteri de informații], nu fiecărei datorii sau categorii. O notificare permite includerea oricărui număr de datorii sau categorii, în funcție de relevanța lor de la acel moment. Instituția de credit sau entitatea precizează codul de identificare a notificării, care este unic pentru fiecare notificare.

	0020
	Data notificării 
Instituțiile de credit și entitățile indică data la care notificarea a fost trimisă autorității de rezoluție

	0030
	Tipul notificării
Instituțiile de credit și entitățile indică tipul de elemente care sunt notificate în respectiva transmitere de informații, după cum urmează: 
a) numai contracte/instrumente (se utilizează formularul N01.01);
b) numai categorii de datorii (se utilizează formularul N01.02);
c) atât contracte/instrumente, cât și categorii de datorii (se utilizează atât formularul N01.01, cât și formularul N01.02 pentru aceeași notificare).
Formularul N02.00 se transmite în toate cazurile descrise la lit. a), b) și c).

	0040
	Data de referință pentru formularele N01.01 și N01.02 
Instituțiile de credit și entitățile indică data de referință pentru informațiile din formularele de notificare N01.01 și N01.02.

	0050
	Data de referință 
Pentru formularul N02.00 instituțiile de credit și entitățile indică data de referință pentru informațiile din formularul N02.00.

	0060
	Moneda aplicabilă 
Instituțiile de credit și entitățile indică moneda de referință a cuantumurilor din formularul N01.01, coloana 0130, din formularul N01.02, coloana 0020 și din formularul N02.00. Această valoare se referă la moneda națională a statului în care este înregistrată instituția de credit care transmite notificarea. Valoarea respectă codul alfabetic ISO 4217.

	0070
	Denumirea instituției de credit sau a entității 
Denumirea instituției de credit sau a entității care transmite notificarea.

	0080
	Cod
Codul instituției de credit sau al entității care transmite notificarea. Pentru instituții de credit, codul este identificatorul alfanumeric format din 20 de cifre al entității juridice (codul LEI). Pentru alte entități, codul este codul LEI alfanumeric format din 20 de cifre sau, în cazul în care acesta nu este disponibil, un cod conform unei codificări uniforme aplicabile în Republica Moldova sau, în cazul în care un astfel de cod nu este disponibil, un cod fiscal. 
Codul trebuie să coincidă cu cel raportat pentru aceeași instituție de credit sau entitate în temeiul Instrucțiunii privind stabilirea unor standarde tehnice de punere în aplicare cu privire la procedurile, formularele care trebuie utilizate pentru furnizarea informațiilor necesare în scopul planurilor de rezoluție pentru instituțiile de credit. Câmpul corespunzător codului conține întotdeauna o valoare.

	0090
	Tipul de cod
Instituția de credit sau entitatea specifică tipul de cod raportat în coloana 0080, indicând „Codul LEI” sau „Alt cod decât codul LEI”. Tipul de cod trebuie să aibă întotdeauna una dintre cele două valori.

	0100
	Persoana de contact 
Instituțiile de credit și entitățile indică numele unei persoane care poate fi contactată în cazul în care autoritatea de rezoluție are nevoie de clarificări cu privire la notificare.

	0110
	E-mail 
Instituțiile de credit și entitățile indică adresa de e-mail a persoanei menționate pe rândul 0100 – „Persoana de contact”.

	0120
	Telefon 
Instituțiile de credit și entitățile indică numărul de telefon al persoanei menționate pe rândul 0100 – „Persoana de contact”.



8. Formularul N01.01 „Imposibilitatea recunoașterii contractuale a recapitalizării interne pe contracte/instrumente” se utilizează pentru transmiterea informațiilor privind notificarea contractelor individuale, precum și pentru notificarea următoarelor elemente:
a) contracte/instrumente care creează noi datorii: contracte/instrumente care nu au fost notificate anterior autorității de rezoluție;
b) contracte/instrumente de modificare a unor datorii existente: în cazul în care contractul sau instrumentul pentru datoriile existente a fost notificat anterior autorității de rezoluție și a fost evaluat ca îndeplinind o condiție privind imposibilitatea recunoașterii contractuale a recapitalizării interne, contractele sau instrumentele de modificare trebuie să conțină același cod de identificare a datoriei (coloana 0010) ca cele notificate anterior, iar coloanele rămase trebuie completate numai dacă au suferit modificări. Coloana 0020 „Modificare substanțială?” se completează, după caz, numai pentru contractele care modifică datorii existente;
c) elemente extrabilanțiere: instituțiile de credit și entitățile precizează rangul în caz de insolvabilitate al creanței care s-ar materializa în momentul activării elementului extrabilanțier.

9. În cazul în care datele nu sunt disponibile sau nu se aplică, instituțiile de credit și entitățile nu completează următoarele coloane: 0020, 0030, 0050, 0090, 0130, 0150 și 0210.

10. Instituțiile de credit și entitățile notifică autoritatea de rezoluție, în baza formularului N01.01, pentru fiecare tip de datorie, după caz, trimestrial, în termen de 10 zile lucrătoare de la  finalizarea trimestrului.

11. Instrucțiuni de completare pentru fiecare coloană din formularul N01.01:
	Coloane
	Referințe juridice și instrucțiuni

	0010
	Codul de identificare a datoriei
Codul de identificare a datoriei este un identificator unic generat de instituția de credit sau entitatea care transmite notificarea și trebuie utilizat în toate notificările pentru a identifica fiecare datorie. Instituția de credit sau entitatea poate utiliza codul intern al datoriei.

	0020
	Modificarea substanțială?
Acest câmp se completează numai pentru contractele/instrumentele care modifică datorii existente. Instituția de credit sau entitatea care transmite notificarea indică dacă modificările datoriei existente sunt considerate substanțiale. Instituțiile de credit și entitățile utilizează una dintre următoarele valori:
 — Da
 — Nu

	0030
	Data scadenței finale
Data la care trebuie rambursate integral principalul și dobânda aferente datoriei (pe baza documentelor contractuale ale tranzacției).
Se comunică ziua, luna și anul scadenței finale. Se comunică data exactă atunci când această informație este disponibilă; în caz contrar, se utilizează prima zi din lună.

	0040
	Reînnoibil?
Instituțiile de credit și entitățile utilizează una dintre următoarele valori: 
— Da 
— Nu 
Această coloană se completează cu „Da”, în cazul în care contractul include o dispoziție explicită privind posibilitatea de reînnoire a acestuia.

	0050
	Frecvența reînnoirii
Dacă în coloana 0040 se indică „Da”, instituțiile de credit și entitățile trebuie să precizeze frecvența reînnoirii scadenței în luni.

	0060-0130
	CONTRACT/INSTRUMENT

	0060
	Descriere
Instituțiile de credit și entitățile prezintă o descriere a contractului/instrumentului de cel mult 300 de caractere. Acest câmp conține principalele caracteristici ale contractului/instrumentului care nu sunt incluse în celelalte câmpuri din această notificare (cum ar fi scopul/esența datoriei, măsura în care instrumentul poate face obiectul recapitalizării interne în temeiul legislației aplicabile a altui stat).

	0070
	Tipul datoriei
Instituțiile și entitățile identifică tipul contractului/instrumentului ca fiind unul dintre următoarele: 
a) depozite interbancare; 
b) depozite la clienți nebancari; 
c) instrumente financiare derivate; 
d) împrumut/finanțare;
e) finanțarea comerțului; 
f) servicii operaționale care nu sunt esențiale pentru funcționarea entității; 
g) altele. 
În cazul în care sunt aplicabile mai multe tipuri, se selectează cel care descrie cel mai bine scopul contractului/instrumentului.

	0080
	Legislația aplicabilă
Instituțiile de credit și entitățile precizează codul alfabetic ISO 3166-1 format din trei litere al statului a cărui legislație reglementează contractul/ instrumentul.

	0090
	Rangul în caz de insolvabilitate în temeiul legislației altui stat
Instituția de credit sau entitatea completează valoarea corespunzătoare rangului datoriei pe o scară de la 1 la x, 1 fiind categoria cea mai subordonată și x categoria cu cel mai înalt rang, astfel cum este definită de legislația aplicabilă relevantă a altui stat care reglementează datoria. 
Instituția de credit încearcă să obțină rangul respectiv de la autoritatea de rezoluție relevantă din alt stat sau, dacă nu există un rang oficial, determină singură valoarea (pe o scară de la 1 la x) pe baza rangului datoriei în conformitate cu legislația relevantă a altui stat.

	0100
	Rangul în caz de insolvabilitate în Republica Moldova
Instituțiile de credit și entitățile completează valoarea corespunzătoare rangului datoriei pe o scară de la 1 la 13, 1 fiind categoria cea mai subordonată și 13 categoria cu cel mai înalt rang, astfel cum este prevăzut la art. 2409 în Legea nr.149/2012, a instituției de credit sau entității care transmite notificarea.

	0110
	Valoarea nominală în moneda originală principală
Instituțiile de credit și entitățile precizează valoarea nominală a datoriei, astfel cum este prevăzută în contract/ instrument. În cazul acordurilor-cadru, instituția de credit sau entitatea ar trebui să indice cuantumul maxim la care preconizează că vor ajunge în temeiul acordului-cadru respectiv sau cuantumul maxim permis în temeiul acordului-cadru. În cazul în care contractul/instrumentul are mai multe monede, instituțiile de credit și entitățile raportează valoarea nominală în moneda predominantă a contractului.

	0120
	Moneda originală principală
Instituțiile de credit și entitățile precizează codul ISO de monedă corespunzător monedei de denominare a datoriei în temeiul contractului. Se utilizează codul unității monetare format din trei litere conform ISO 4217. În cazul în care contractul are mai multe monede, instituțiile de credit și entitățile raportează moneda predominantă a contractului.

	0130
	Valoarea nominală în moneda națională
Instituțiile de credit și entitățile completează această coloană în cazul în care moneda utilizată în coloana 0110 nu este moneda națională a statului în care este înregistrată instituția de credit sau entitatea. Instituțiile de credit și entitățile utilizează cursul de schimb valutar aplicabil la data notificării.

	0140-0190
	IMPOSIBILITATE

	0140
	Condiții
Instituțiile de credit și entitățile precizează condiția (condițiile) în care consideră că introducerea clauzei este imposibilă din punct de vedere juridic sau din motive de altă natură, astfel cum se specifică în Capitolul III din Regulamentul privind contractele financiare și clauzele contractuale de recunoaștere a competențelor de rezoluție. 
Instituțiile de credit și entitățile precizează combinația de condiții aplicabile (pot identifica de la una până la toate cele cinci condiții): 
1. Prima condiție – includerea clauzei contractuale ar constitui o încălcare a actelor cu putere de lege sau a actelor administrative ale altui stat care sunt aplicabile datoriei; 
2. Condiția a doua – includerea clauzei contractuale ar contraveni unei instrucțiuni exprese și obligatorii emise de o autoritate a altui stat; 
3. Condiția a treia – datoria rezultă din instrumente sau acorduri încheiate în conformitate cu clauze sau protocoale internaționale standardizate pe care instituția de credit sau entitatea nu le poate modifica; 
4. Condiția a patra – datoria este reglementată de clauze contractuale pe care instituția de credit sau entitatea trebuie să le accepte pentru a putea participa la un organism din afara Uniunii Europene sau a putea apela la serviciile unui astfel de organism și pe care instituția de credit sau entitatea nu le poate modifica; 
5. Condiția a cincea – datoria este deținută de un creditor comercial și este legată de furnizarea de bunuri sau servicii care, deși nu sunt cruciale, sunt utilizate pentru desfășurarea zilnică a activităților instituției de credit sau ale entității, iar instituția de credit sau entitatea nu poate modifica dispozițiile acordului. 
Se notifică toate condițiile aplicabile.

	0150
	Categorie
Instituțiile de credit și entitățile precizează categoriile de datorii specificate de autoritatea de rezoluție în temeiul art. 212 alin. (2) din Legea nr.232/2016.

	0160
	Motive pentru îndeplinirea condițiilor
Instituțiile de credit și entitățile descriu clar motivele pentru care constată imposibilitatea recunoașterii care decurge din condițiile raportate în coloana 0140. 
Informațiile introduse în acest câmp sunt relevante pentru a stabili dacă contractul/instrumentul notificat îndeplinește condițiile privind imposibilitatea recunoașterii și, prin urmare, constituie baza pe care autoritatea de rezoluție evaluează constatarea instituției de credit. 
Instituțiile de credit și entitățile evită justificările prea scurte, cum ar fi „Produsul nu poate fi utilizat” sau „Pierderea competitivității”, prezentând justificări mai detaliate care să îi permită autorității de rezoluție să ia o decizie în cunoștință de cauză.

	0170
	Aviz juridic?
Instituțiile de credit și entitățile informează autoritatea de rezoluție în cazul în care există un aviz juridic privind imposibilitatea notificată a recunoașterii acestei datorii.
Instituțiile de credit și entitățile indică unul dintre următoarele răspunsuri: 
— Da 
— Nu 
În cazul în care instituțiile de credit sau entitățile indică „Da”, acestea transmit autorității de rezoluție avizul juridic prin mijloacele specificate de aceasta.

	0180-0210
	CONTRAPARTE
Instituțiile de credit și entitățile indică identitatea contrapărții acestei datorii.

	0180
	Denumire
Denumirea indicată corespunde contrapărții individuale. 
În cazul contractelor multilaterale, instituția de credit indică fie contrapartea principală, fie utilizează valoarea „contract multilateral”.

	0190
	Cod
Codul care face parte din numărul de identificare a rândului trebuie să fie unic pentru fiecare entitate care trimite notificarea. În cazul instituțiilor de credit, codul este codul LEI. În cazul altor entități, codul este codul LEI sau, dacă acesta nu este disponibil, un cod național (IDNO). Codul este unic și se utilizează în mod consecvent în toate formularele și de-a lungul timpului. Câmpul corespunzător codului conține întotdeauna o valoare.

	0200
	Tipul de cod
Instituțiile de credit sau entitățile identifică tipul de cod completat în coloana 0190, indicând „Codul LEI” sau „Codul național” (IDNO).

	0210
	Codul național
Instituțiile de credit sau entitățile pot furniza, de asemenea, un cod național (IDNO), în cazul în care utilizează codul LEI ca identificator în coloana 0190 – „Cod”.



12. Formularul N01.02 „Imposibilitatea recunoașterii contractuale a recapitalizării interne pe categorii” se utilizează pentru transmiterile de informații privind notificarea categoriilor de datorii, atunci când autoritatea de rezoluție consideră că este necesar, în conformitate cu art. 212 alin. (2) din Legea nr. 232/2016, să specifice categoriile de datorii pentru care se constată imposibilitatea includerii clauzei de recunoaștere contractuală.

13. Instituțiile de credit și entitățile notifică autoritatea de rezoluție în baza formularului N01.02, pentru fiecare categorie, semestrial, în termen de 10 zile lucrătoare de la finalizarea semestrului. 

14. Instrucțiuni pentru fiecare coloană din formularul N01.02:
	Coloane
	Referințe juridice și instrucțiuni

	0010
	Categorie
Instituțiile de credit și entitățile precizează categoria de datorii, astfel cum este specificat de autoritatea de rezoluție în conformitate cu art. 212 alin. (2) din Legea nr. 232/2016, pentru care transmit notificarea.
O notificare întocmită prin utilizarea formularului N01.02 include una sau mai multe categorii de datorii, în funcție de necesitate.

	0020
	Valoarea totală a datoriilor în moneda națională din categoria în cauză
Instituțiile de credit și entitățile precizează cuantumul total estimat al datoriilor pentru fiecare dintre categoriile notificate indicate în coloana 0010. 
Cuantumul reprezintă valoarea maximă estimată a datoriilor din categoria respectivă, preconizată a fi atinsă într-o perioadă de 6 luni de la data notificării. 
Cuantumul se exprimă în moneda națională. 
În cazul în care, în perioada de 6 luni de la notificare, instituția de credit sau entitatea constată o majorare de peste 10 % a valorii datoriilor din categoria în cauză față de cuantumul notificat, aceasta transmite autorității de rezoluție o notificare actualizată.

	0030
	Motive pentru respectarea categoriilor/condițiilor
Instituțiile de credit și entitățile explică de ce a fost notificată categoria de datorii. 
Această justificare va constitui baza pe care autoritatea de rezoluție va evalua notificarea imposibilității recunoașterii.

	0040
	Rangul în caz de insolvabilitate
Instituțiile de credit și entitățile transmit notificarea, după ce completează valorile corespunzătoare rangului datoriilor din fiecare categorie din coloana 0010 pe o scară de la 1 la 13, 1 fiind categoria cea mai subordonată și 13 categoria cu cel mai înalt rang, astfel cum sunt prevăzute în Legea nr.149/2012.

	0050
	Numărul de datorii subiacente
Instituțiile de credit și entitățile indică numărul maxim estimat de contracte/instrumente pe care preconizează că le vor deține în cadrul categoriei respective de datorii într-o perioadă de 6 luni de la data notificării.



15. Instituțiile de credit sau entitățile completează formularul N02.00 „Categoriile de datorii în caz de insolvabilitate” cu referire la ultimul trimestru pentru care sunt disponibile date, cu excepția valorilor din coloana 0070.

16. În sensul pct. 15, pentru completarea formularului N02.00 se utilizează informațiile aferente ultimului trimestru pentru care sunt disponibile date, în conformitate cu calendarul de raportare trimestrială: 12 mai (pentru data de referință 31 martie), 11 august (pentru data de referință 30 iunie), 11 noiembrie (pentru data de referință 30 septembrie) și 11 februarie (pentru data de referință 31 decembrie).

17. În mod implicit, cuantumurile notificate în formularul N02.00 sunt valori restante, cu excepția coloanei 0070. Valoarea restantă a unei creanțe sau a unui instrument este suma dintre principalul creanței sau al instrumentului și dobânda acumulată pentru creanța sau instrumentul respectiv. Valoarea restantă datorată este egală cu valoarea creanței pe care creditorul o poate pretinde în cadrul unei proceduri de insolvabilitate. Valorile din coloana 0070 reflectă cuantumul total notificat în formularele N01.01 și N01.02 și reprezintă valoarea maximă estimată a contractelor/instrumentelor și/sau al categoriilor notificate în prezent.

18. Pentru elementele extrabilanțiere, instituțiile de credit și entitățile precizează rangul în caz de insolvabilitate al datoriei care s-ar materializa în momentul activării elementului extrabilanțier în cauză.

19. Toate valorile din formularul N02.00 se indică în moneda națională a statului în care este înregistrată instituția de credit sau entitatea.

20. Instrucțiuni privind fiecare coloană din formularul N02.00:
	Coloane
	Referințe juridice și instrucțiuni

	0010
	Rangul în caz de insolvabilitate
Instituția de credit sau entitatea completează valoarea corespunzătoare rangului datoriei pe o scară de la 1 la 13, 1 fiind categoria cea mai subordonată și 13 categoria cu cel mai înalt rang, astfel cum sunt prevăzute în Legea insolvabilității nr. 149/2012. Formularul N02.00 include un rând pentru fiecare rang în caz de insolvabilitate indicat în formularul N01.01 coloana 0100 și în formularul N01.02 coloana 0040.

	0020
	Valoarea restantă a tuturor datoriilor cu rangul specificat
Valoarea totală restantă a tuturor datoriilor care au, în caz de insolvabilitate, rangul specificat în coloana 0010.

	0030
	Din care: datorii reglementate de legislația altui stat
Această coloană include valoarea restantă a creanțelor reglementate de legislația altui stat.

	0040
	Din care: neincluzând recunoașterea contractuală
Această coloană include valoarea restantă a tuturor datoriilor reglementate de legislația altui stat care nu include clauza de recunoaștere contractuală a recapitalizării interne, astfel cum se prevede la art. 210 din Legea nr. 232/2016. Valoarea corespunde valorii restante. Valoarea se calculează ca suma tuturor datoriilor care îndeplinesc următoarele condiții:
a) datoriile există în continuare;
b) datoriile sunt reglementate de legislația altui stat;
c) datoriile nu includ clauza de recunoaștere contractuală, astfel cum se prevede la art. 210 din Legea nr.232/2016;
d) datoriile nu sunt excluse de la recapitalizarea internă;
e) datoriile nu sunt depozite, astfel cum sunt menționate la art.2409 alin. (1) pct. 3) din Legea nr.149/2012.

	0050
	Din care: notificate în prezent autorității de rezoluție
Această coloană include valorile restante ale tuturor datoriilor și/sau categoriilor de datorii notificate în formularele N01.01 și N01.02 în cadrul prezentei notificări.

	0060
	Din care: excluse de la recapitalizarea internă
Această coloană include datoriile care sunt excluse de la aplicarea instrumentului de recapitalizare internă în conformitate cu art.155 din Legea nr. 232/2016 sau care intră sub incidența oricărei condiții prevăzute la art.1551 și 156 din legea respectivă.

	0070
	Valoarea nominală a tuturor datoriilor notificate în prezent autorității de rezoluție
Această coloană reflectă totalul (suma) valorilor nominale și/sau valorilor maxime preconizate ale tuturor datoriilor și/sau categoriilor de datorii notificate în formularele N01.01 și N01.02 în cadrul prezentei notificări.



Anexa nr. 3 
Modelul unic privind punctele de date

1. Toate elementele de date prevăzute în anexele la prezenta Instrucțiune sunt integrate într-un model unic  de puncte de date care reprezintă baza pentru uniformizarea sistemelor informatice ale instituțiilor de credit și ale autorităților de rezoluție.

2. Modelul unic privind punctele de date trebuie să îndeplinească următoarele criterii: 
a) să ofere o reprezentare structurată a tuturor elementelor de date prevăzute în anexele la prezenta Instrucțiune;
b) să identifice toate conceptele de activitate stabilite în anexele la prezenta Instrucțiune;
c) să pună la dispoziție un dicționar de date care identifică denumirile tabelelor, ordonatelor, axelor, domeniilor, dimensiunilor și membrilor;
d) să pună la dispoziție indicatori care definesc proprietatea sau valoarea punctelor de date;
e) să pună la dispoziție definiții ale punctelor de date care sunt exprimate ca o structură de caracteristici ce permite identificarea univocă a conceptului financiar;
f) să conțină toate specificațiile tehnice relevante necesare pentru dezvoltarea de soluții de tehnologii informaționale de raportare care să producă date de rezoluție uniforme.


Anexa nr. 4 
Norme de validare

1. Elementele de date prevăzute în Anexa nr. 1 fac obiectul unor norme de validare care să asigure calitatea și coerența datelor.

2. Normele de validare trebuie să îndeplinească următoarele criterii:
a) să definească relațiile logice dintre punctele de date relevante;
b) să includă filtre și condiții prealabile care definesc un set de date cărora li se aplică o normă de validare;
c) să asigure controlul coerenței datelor transmise;
d) să asigure controlul acurateței datelor transmise;
e) să stabilească valori implicite care se aplică în cazul în care informațiile relevante nu au fost transmise.

